**MEGHÍVÓ**

A Budapesti Szakmatámogatási Hálózat Idősek Alapellátása Csoportjának workshopjára

**Tisztelt Intézményvezető Asszony! Tisztelt Intézményvezető Úr!**

**Kedves Kolléga!**

Az Újbudai Szociális Szolgálat nevében szeretettel hívjuk és várjuk Önt és érdeklődő munkatársait az Idős Emberek Budapesti Szociális Alapellátásai Szakmatámogatási Csoport ez évi utolsó workshopjára.

A workshop témája:

**Budapest Főváros II. Kerületi Önkormányzat területén élő 55+ lakosság szükségleteit, igényeit, véleményét felmérő kérdőíves kutatás részeredményeinek bemutatása, különös tekintettel a szociális alapszolgáltatásokra**

A II. Kerületi Polgármesteri Hivatal megbízásából a Rubeus Szociálpolitikai Egyesület felmérést végzett a kerületben élő 55 éves és idősebb lakosság körében. A kutatás keretében többek között felmérték az érintett lakosság életkörülményeit, szükségleteit, közbiztonsági helyzetét, szabadidő eltöltésének módjait, az egészségi állapot helyzetét, valamint közéleti kérdéseket. Az összesített eredményeket az Önkormányzat az Idősügyi Koncepcióba szeretné beépíteni.

Ezen a szakmai workshopon a felmérést végzők olyan részeredményeket mutatnak majd be, amelyek a szociális alapszolgáltatásokat érintik.

**Meghívott előadók:** **Gyarmati Andrea PhD szociológus, idősellátási szakértő**

**Németh Ágnes, a II. Kerületi Polgármesteri Hivatal munkatársa**

**Időpont:** 2024. december 10. (kedd) 10.00- 12.00 óráig

**Helyszín:** Újbudai Szociális Szolgálat 1115 Budapest, Keveháza utca 6.

**Program:** Felvezető előadás

Kérdések, válaszok, közös gondolkodás

A programra a regisztrációt munkahely, email-cím és telefonszám megadásával az idosalapbpszakmacsoport@ujbudauszosz.hu címre várjuk, 2024. december 9-ig.

Budapest, 2024. november 14.

Üdvözlettel:

**dr. Steiner Erika s.k.** **Mátics Katalin s.k.**

 **jogi munkatárs**  **intézményvezető**